ΚΑΝΟΝΙΣΜΟΣ (ΕΚ) αριθ. 944/96 ΤΟΥ ΣΥΜΒΟΥΛΙΟΥ της 28ης Μαΐου 1996 για τον καθορισμό των τιμών βάσεως και αγοράς για τα κουνουπίδια, τα ροδάκινα, τα νεκταρίνια, τα λεμόνια, τα βερίκοκα και τις τομάτες για τον Ιούνιο 1996

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1035/72 του Συμβουλίου, της 18ης Μαΐου 1972, περί κοινής οργανώσεως της αγοράς στον τομέα των οπωροκηπευτικών (1), και ιδίως το άρθρο 16 παράγραφος 1,

την πρόταση της Επιτροπής,

Εκτιμώντας:

ότι, σύμφωνα με το άρθρο 16 παράγραφος 1 του κανονισμού (ΕΟΚ) αριθ. 1035/72, πρέπει να καθοριστεί για καθένα από τα προϊόντα που απαριθμούνται στο παράρτημα ΙΙ του εν λόγω κανονισμού και για κάθε περίοδο εμπορίας, μια τιμή βάσεως και μια τιμή αγοράς 7 ότι η εμπορία των εν λόγω προϊόντων που συγκομίζονται κατά τη διάρκεια μιας καθορισμένης περιόδου εμπορίας, κλιμακώνεται από τον Ιανουάριο έως το Δεκέμβριο όσον αφορά τις τομάτες, από τον Μάιο έως τον Αύγουστο όσον αφορά τα βερίκοκα, από τον Μάιο έως τον Οκτώβριο όσον αφορά τα ροδάκινα και τα νεκταρίνια, από τον Μάιο έως τον Απρίλιο όσον αφορά τα κουνουπίδια και από τον Ιούνιο έως τον Μάιο όσον αφορά τα λεμόνια 7 ότι, ωστόσο, σύμφωνα με το άρθρο 16 παράγραφος 1 τρίτο εδάφιο του κανονισμού (ΕΟΚ) αριθ. 1035/72, δεν πρέπει να καθοριστεί ούτε τιμή βάσεως ούτε τιμή αγοράς κατά τη διάρκεια των περιόδων χαμηλής εμπορίας στην αρχή και στο τέλος της περιόδου εμπορίας 7

ότι, για να εξασφαλισθεί η συνέχεια των τιμών για τα κουνουπίδια και η δυνατότητα παρεμβάσεως για τα βερίκοκα, τα λεμόνια, τα ροδάκινα, τα νεκταρίνια από την 1η Ιουνίου 1996 και για τις τομάτες από τις 11 Ιουνίου 1996, πρέπει να καθοριστεί η τιμή βάσεως και η τιμή αγοράς για τα προϊόντα αυτά για την περίοδο από 1ης έως 30 Ιουνίου 1996, αναμένοντας την απόφαση για την περίοδο εμπορίας 1996/97,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο από 1ης έως 30 Ιουνίου 1996, η τιμή βάσεως και η τιμή αγοράς για τα κουνουπίδια, τα ροδάκινα, τα νεκταρίνια, τα λεμόνια, τα βερίκοκα και τις τομάτες, εκφρασμένες σε Ecu ανά 100 χιλιόγραμμα καθαρού βάρους, καθορίζονται ως εξής:

>ΘΕΣΗ ΠΗΝΑΚΑ>

Οι τιμές αυτές αναφέρονται αντιστοίχως:

- στα κουνουπίδια «με φύλλα κομμένα σε στεφάνη» της ποιοτικής κατηγορίας Ι, που παρουσιάζονται σε συσκευασία,

- στα ροδάκινα των ποικιλιών Amsden, Cardinal, Charles Ingouf, Dixired, Jeronimo, J.H. Hale, Merril Gemfree, Michelini, Red Haven, San Lorenzo, Springcrest και Springtime, της ποιοτικής κατηγορίας Ι, μεγέθους 61 έως 67 χιλιοστομέτρων, που παρουσιάζονται σε συσκευασία,

- στα νεκταρίνια των ποικιλιών Armking, Crimsongold, Early sun grand, Fantasia, Independence, May Grand, Nectared, Snow Queen και Stark red gold, της ποιοτικής κατηγορίας Ι, μεγέθους 61 έως 67 χιλιοστομέτρων, που παρουσιάζονται σε συσκευασία,

- στα λεμόνια, της ποιοτικής κατηγορίας Ι, μεγέθους 53 έως 62 χιλιοστομέτρων, που παρουσιάζονται σε συσκευασία,

- στα βερίκοκα, της ποιοτικής κατηγορίας Ι, μεγέθους ανωτέρου από 30 χιλιοστόμετρα, που παρουσιάζονται σε συσκευασία,

- στις τομάτες των τύπων «στρογγυλές» και «με ραβδώσεις», της ποιοτικής κατηγορίας Ι, μεγέθους 57 έως 67 χιλιοστομέτρων, που παρουσιάζονται σε συσκευασία.

Οι τιμές αυτές δεν περιλαμβάνουν την επίπτωση του κόστους της συσκευασίας με την οποία παρουσιάζεται το προϊόν.

Άρθρο 2

Ο παρών κανονισμός αρχίζει να ισχύει την 1η Ιουνίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Μαΐου 1996.

Για το Συμβούλιο

Ο Πρόεδρος

G. BOGI

(1) ΕΕ αριθ. L 118 της 20. 5. 1972, σ. 1 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 1363/95 (ΕΕ αριθ. L 132 της 16. 6. 1995, σ. 8).